stanford-oval/wikipedia huggingface dataset:
Josip Pivarić

Josip Pivarić vuonna 2018.
Josip Pivarić (s. 30. tammikuuta 1989 Zagreb, Kroatia) on kroatialainen ammattilaisuransa päättänyt jalkapalloilija, pelipaikaltaan vasen laitapuolustaja. Hän on pituudeltaan 175-senttimetrinen.
Pivarić edusti urallaan merkittävimpänä Dinamo Zagrebia, jonka kanssa hän voitti viidesti Kroatian ykkösliigan mestaruuden kausina 2011–2012, 2012–2013, 2013–2014, 2014–2015 ja 2015–2016. Lisäksi hän voitti joukkueen kanssa kolmesti Kroatian cupin kausina 2011–2012, 2014–2015 ja 2015–2016. Hän pelasi joukkueessa yhteensä 175 ottelua, joissa hän teki kymmenen maalia ja antoi 24 maalisyöttöä. Pivarić edusti toisena merkittävänä joukkueena ukrainalaista Dynamo Kiovaa ja voitti joukkueen kanssa kerran sekä Ukrainan Cupin että ja Ukrainan Super Cupin kaudella 2019–2020. Hän pelasi joukkueessa 47 maalitonta ottelua, joissa hän antoi viisi maalisyöttöä. Yhteensä Pivarić pelasi urallaan kaikki joukkueet ja turnaukset mukaan luettuina 361 ottelua, joissa hän teki 24 maalia ja antoi 40 maalisyöttöä.
Pivarić edusti kaikkia Kroatian 16–20-vuotiaiden nuorisomaajoukkueita, kunnes liittyi edustusjoukkueeseen elokuussa 2013. Hän kuului joukkueen kokoonpanoon MM-kilpailuissa 2018, jossa hän pelasi neljässä ottelussa ja antoi niissä yhden maalisyötön. Kroatia jäi finaalissa toiselle sijalle hävittyään Ranskalle.
Aiheesta muualla

Kuvia tai muita tiedostoja aiheesta Josip Pivarić Wikimedia Commonsissa
Kroatian joukkue – Jalkapallon MM-kilpailut 2018
1 Livaković |
2 Vrsaljko |
3 Strinić |
4 Perišić |
5 Ćorluka |
6 Lovren |
7 Rakitić |
8 Kovačić |
9 Kramarić |
10 Modrić |
11 Brozović |
12 L. Kalinić |
13 Jedvaj |
14 Bradarić |
15 Ćaleta-Car |
16 N. Kalinić |
17 Mandžukić |
18 Rebić |
19 Badelj |
20 Pjaca |
21 Vida |
22 Pivarić |
23 Subašić |
Valmentaja Dalić
Polón

Polón on muun muassa seuraavien suomalaisten henkilöiden sukunimi:
Edith Polón (o.s. Ahnger, 1869–1915), kirjailija, Eduard Polónin puoliso
Eduard Polón (1861–1930), juristi, yritysjohtaja, valtiopäivämies ja poliittinen vaikuttaja
Eino Polón (1892–1975), jääkärieversti ja Mannerheim-ristin ritari, Edith ja Eduard Polónin poika
Knut Polón (1873–1941), pankinjohtaja
Werner Polón (1863–1906), arkkitehti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Luis Regueiro

Luis Regueiro
Luis Regueiro Pagola (1. heinäkuuta 1908 Irun, Espanja – 6. joulukuuta 1995), joka tunnettiin myös nimellä Corso, oli espanjalainen jalkapalloilija, pelipaikaltaan hyökkääjä.
Regueiro aloitti uransa edustaen paikallisseura Real Uniónia kaudet 1924–1931. Hän voitti joukkueen kanssa Copa del Reyn kaudella 1926–1927 ja pelasi joukkueessa yhteensä 55 ottelua, joissa hän teki 37 maalia. Seuraavaksi Regueiro liittyi uransa merkittävimpään joukkueeseen Real Madridiin, jonka kanssa hän voitti kahdesti Espanjan pääsarjamestaruuden kausina 1931–1932 ja 1932–1933 sekä niin ikään kahdesti Copa del Reyn kausina 1933–1934 ja 1935–1936. Hän pelasi joukkueessa yhteensä 120 ottelua, joissa hän teki 64 maalia. Regueiro piti espanjalaisseurojen jälkeen urataon, kunnes pelasi uransa loppuun meksikolaisjoukkueissa.
Regueiro liittyi Espanjan A-maajoukkueeseen toukokuussa 1927 ja pelasi joukkueessa 25 ottelua, joissa hän teki 16 maalia. Hän kuului joukkuueen kokoonpanoon MM-kilpailuissa 1934 ja kesäolympialaisissa 1928. Ensin mainitussa hän pelasi kahdessa ottelussa ja teki niissä yhden maalin, kun taas jälkimmäisessä hän pelasi kaksi ottelua ja teki kaksi maalia.
Aiheesta muualla

Luis Regueiro Real Madridin sivuilla (englanniksi)
Espanjan joukkue – Jalkapallon MM-kilpailut 1934
H Bosch |
H Campanal |
H Chacho |
KK Cilaurren |
P Ciriaco |
H Fede |
H Gorostiza |
P Hilario |
H Iraragorri |
H Lafuente |
H Lángara |
H Lecue |
KK Marculeta |
H Martín |
KK Muguerza |
MV Nogués |
P Quincoces |
H Regueiro |
H Solé |
H Ventolrá |
P Zabalo |
MV Zamora |
Valmentaja García
Teiskon radio- ja televisioasema

Teiskon radio- ja televisioaseman masto
Teiskon radio- ja televisioasema on Digitan hallinnoima päälähetinasema (vrt. täytelähetinasema) Tampereen Kämmenniemessä entisen Teiskon kunnan alueella. Maston korkeus on 325 metriä. Masto on Tampereen korkein rakennelma.
Taajuudet > Digitaalinen televisio:

Kanavanippu A
Taajuuskanava / Taajuus, K34/578 MHz
Kanavanippu B
Taajuuskanava / Taajuus, K43/650 MHz
Kanavanippu C
Taajuuskanava / Taajuus, K44/658 MHz
Kanavanippu E
Taajuuskanava / Taajuus, K46/674 MHz
Kanavanippu F
Taajuuskanava / Taajuus, K24/498 MHz
Taajuudet > Analoginen televisio

Analogiset lähetykset asemalta päättyivät koko muun Suomen tavoin 1.9.2007 kello 4.00.
| Kanava | Taajuus  (MHz) | Ohjelma | ERP (kW) | Diagrammi (ND)/ (D) | Polarisaatio horisontaali (H)/ vertikaali (V) | Lähetetty vuosina |
| --- | --- | --- | --- | --- | --- | --- |
| 8 | 196,25 | YLE TV1 | 80 | ND | H | 1980–2007 |
| 53 | 727,25 | YLE TV2 | 1000 | ND | H | 1980–2007 |
| 59 | 775,25 | MTV3 (ent. Kolmoskanava) | 1000 | ND | H | 1987–2007 |
| 42 | 639,25 | Nelonen | 1000 | ND | H | 1997–2007 |
Taajuudet > Radio:

| Taajuus (MHz) | Kanavan nimi | Teho (kW) | Polarisaatio (H/V) |
| --- | --- | --- | --- |
| 88,3 | Yle Puhe | 6 kW | H |
| 90,7 | Yle Radio 1 (ent. Ylen Ykkönen ja radion 1-verkko) | 60 kW | H |
| 93,7 | YleX (ent. Radiomafia ja radion 2-verkko) | 60 kW | H |
| 97,2 | Radio City Tampere (ent. Radio 957) | 3 kW | V |
| 99,9 | Yle Radio Suomi Tampere | 60 kW | H |
| 101,2 | Kiss (ent. The Voice, Uusi KISS ja Kiss FM) | 3 kW | V |
| 102,1 | Yle Vega Huvudstadsregionen | 60 kW | H |
| 103,8 | Iskelmä Tampere | 3 kW | V |
| 104,7 | Radio Nova | 60 kW | H |
| 106,1 | Radio SUN | 3 kW | V |
Aiheesta muualla

Radiomap.eu: Tampere Radioasemat (mm. maston koordinaatit)
Hosionjärvi

| Hosionjärvi |
| --- | --- |
Valtiot:   Suomi
Paikkakunta:  Pori (Noormarkku), Ulvila (Kullaa)
Koordinaatit:  61°32′45″N, 21°57′24″E
Mittaustietoja
 fiHosionjärvi 
Hosionjärvi on Satakunnassa Ulvilan  ja Porin rajalla, aiemmalla Kullaan ja Noormarkun rajalla sijaitseva kuivatettu järvi, joka kuuluu Kellahdenjoen vesistöön. Entisen järven paikalla sijaitsee nyt Hosionjärvi-niminen suo.
Maantieto

Hosionjärven suoalue on avosuota tai luhtaa. Se on 1,1 kilometriä pitkä ja 150−350 metriä leveä. Noin puolet suosta on luhtaa. Suo jatkuu kummastakin päästä tavallisenä ojitettuna metsäisenä suona. Suoalueen läpi virtaa Hosionoja, joka jatkaa matkaansa Viikerinojana ja muuttuu alajuoksulla Söörmarkunjoeksi. Koskeikon sisällä on pieni saari.
Järvi on piirretty Kalmbergin kartastoon ja kun sen mittakaava tunnetaan, voidaan järven mitat arvioida. Kartan mukaan Hosionjärvi olisi ollut 1,5−1,7 kilometriä pitkä ja sen leveys olisi vaihdellut 200−400 metrin välillä.
Historia

Järven nimi oli Kalmbergin kartastossa "Hosiojärvi". Porilainen Gustav Galle jätti järven kuivattamisesta hakemuksen vuonna 1823, mutta veti sen pian takaisin. Joku muu on sitten myöhemmin kuivattanut järven, jonka jäänteet ovat nykyään soistuneet umpeen.
Aiheesta muualla

Lampolahti, Janne & Mattila, Kalevi: Hosionjärven linnusto: esimerkki nopeasta umpeenkasvusta[vanhentunut linkki], julkaisusta Satakunnan harvinaisuushavainnot 1999 (Arkistoitu – Internet Archive), s. 55, 1998
Gävlen pukki

Suuri olkipukki Ruotsin Gävlessä.
Gävlen pukki (ruots. Gävlebocken) on suuri olkipukki, joka on pystytetty joulunodottajien iloksi Slottstorgetille Gävlen kaupungissa Ruotsissa ensimmäisenä adventtisunnuntaina vuodesta 1966 alkaen.
Maailmanmainetta Gävlelle tuonut 13 metriä korkea pukki pystytetään paikalleen ensimmäisenä adventtisunnuntaina. Sen pystyttäminen maksaa 200 000 Ruotsin kruunua. Rakentamisen maksaa osittain Gävlen kaupunki, osittain Söders Köpmän -yhdistys.lähde?
Ilkivallantekijät ovat usein polttaneet pukin. Se on historiansa aikana sytytetty palamaan tai muuten tuhottu 38 kertaa (vuoteen 2021 mennessä). Joitakin kertoja pukki on tuhottu käsivoimin ja ainakin kerran se on jyrätty autolla. Pukki on myös varastettu ja sortunut itsekseen. Palamisen estämiseksi pukki on yritetty painekyllästää, mutta se on ollut hankalaa ja pukin olkinen väri katosi, joten painekyllästys tehtiin vain kahtena vuonna.
Vuoden 2016 olkipukki oli 13 metriä korkea ja seitsemän metriä pitkä ja painoi 3,6 tonnia. Pukki sytytettiin palamaan vain muutama tunti avajaisseremonian jälkeen.
Vuoden 2017 olkipukki välttyi tuhoamisyrityksiltä, ja se purettiin tammikuun toisena päivänä 2018.
Poltettu olkipukki vuonna 1998.
Gävlen pukki joulukuussa 2009.
Aiheesta muualla

Kuvia tai muita tiedostoja aiheesta Gävlen pukki Wikimedia Commonsissa
Gävlebockens öde, Visit Gävle (ruotsiksi)
Pukin historia, Mer jul i Gävle -sivusto (Arkistoitu – Internet Archive) (ruotsiksi) (englanniksi)
Passaic

| Passaic |
| --- | --- |


Valtio:  Yhdysvallat
Osavaltio:  New Jersey
Piirikunta:  Passaic
Hallinto:  
 – Pormestari:  Hector C. Lora
Pinta-ala:  
 – Kokonaispinta-ala:  8.401 km²
 – Josta vettä:  0.253 km² 
Väkiluku (2010):  69 781
Aikavyöhyke:  UTC-5 (kesäaika UTC-4)
Infobox OKVirheellinen NIMI-arvo: 
Passaic [pə'seɪ.ɪk] on kaupunki Yhdysvalloissa New Jerseyn osavaltiossa Passaicin piirikunnassa. Kaupungin väkiluku oli vuoden 2010 väestönlaskennassa 69 781.lähde?
Passaicissä syntyneitä ovat Steely Dan -yhtyeen Donald Fagen sekä näyttelijät Zoë Saldaña, Loretta Swit ja Paul Rudd.
Mutualismi (biologia)

Yhteistoiminnalla eli mutualismilla tarkoitetaan biologiassa kahden osapuolen välistä fysiologista suhdetta, joka on kummallekin myönteinen.
Mutualismi ja symbioosi tarkoittavat useissa biologisissa yhteyksissä samaa asiaa. Symbioosi käsitetään yleensä kuitenkin mutualismia laajemmaksi suhteeksi, mutualismin ollessa yksi symbioosin tyyppi. Laajemmassa merkityksessään symbioosi tarkoittaa siis yleistä yksilöiden välistä vuorovaikutusta, jolloin se käsittää myös muun muassa loisinnan (+,-). Tällöin mutualismi on molemmille osapuolille myönteinen symbioosi (+,+).lähde?
Aiheesta muualla

Kuvia tai muita tiedostoja aiheesta Mutualismi (biologia) Wikimedia Commonsissa
Ernst August (Hannoverin vaaliruhtinas)

Ernst August, Jacob Ferdinand Voetin maalaama muotokuva.
Ernst August (20. marraskuuta 1629 Herzberg am Harz – 23. tammikuuta 1698 Herrenhausen) oli ensimmäinen Hannoverin vaaliruhtinas vuosina 1692–1698. Hän oli myös Ison-Britannian kuninkaan Yrjö I:n isä.
Elämä

Ernst Augustin isä oli Braunschweig-Lüneburgin herttua Yrjö, joka hallitsi Hannoverin kaupungin ympärille luotua Calenbergin ruhtinaskuntaa. Isänsä nuorimpana poikana Ernst August ryhtyi aluksi kirkolliselle uralle, ja hänet vihittiin vuonna 1661 Osnabrückin ruhtinaspiispaksi. Hänen kolme vanhempaa veljeään ehtivät vuoron perään hallita Calenbergia, mutta kahden veljen kuoltua lapsettomina ja kolmannen veljen Yrjö Vilhelmin siirryttyä hallitsemaan rinnakkaista Lüneburgin ruhtinaskuntaa Ernst August tuli vuonna 1679 Calenbergin hallitsijaksi. Hän sääti kolme vuotta myöhemmin primogenituuriin perustuneen kruununperimysjärjestyksen.
Ernst August suostutteli vuonna 1692 Pyhän saksalais-roomalaisen keisarikunnan keisarin Leopold I:n antamaan hänelle vaaliruhtinaan arvon luvattuaan tukea keisaria sodassa turkkilaisia vastaan. Muut valtiot vastustivat äänekkäästi uuden vaaliruhtinaskunnan perustamista, mutta päätöstä ei peruttu. Hannoverin vaaliruhtinaskuntaan yhdistettiin vuonna 1705 myös Lüneburg ja Saksi-Lauenburg, kun niitä hallinnut Yrjö Vilhelm kuoli myös ilman laillista miespuolista perijää.
Ernst August nai vuonna 1658 Pfalzin vaaliruhtinas Fredrik V:n ja Elisabet Stuartin tyttären Sofian, joka oli Englannin kuningas Jaakko I:n tyttärentytär. Ernst August oli uskoton aviomies. Englannissa vuonna 1701 säädetty vallanperimyslaki Act of Settlement määräsi Ernst Augustin ja Sofian vanhimman pojan Yrjö Ludvigin Englannin kruununperijäksi, koska tämä oli naislinjan kautta Stuartien jälkeläinen. Tämän seurauksena Hannoverin suku tuli aikanaan nousemaan Englannin valtaistuimelle.
Lapset

Ernst August ja Sofia saivat seitsemän lasta, joista kolme poikaa kaatui sodassa:
Yrjö I (Georg Ludwig, 1660–1727), Hannoverin vaaliruhtinas, Ison-Britannian ja Irlannin kuningas
Friedrich August (1661–1690), keisarillisen armeijan kenraali, kaatui suuressa Turkin sodassa
Maximilian Wilhelm von Braunschweig-Lüneburg (1666–1726), keisarillisen armeijan marsalkka
Sofia Charlotte (1668–1705), Preussin kuningatar, Fredrik I:n puoliso
Carl Filip von Braunschweig-Lüneburg (1669–1690), keisarillisen armeijan eversti, kaatui suuressa Turkin sodassa
Christian Heinrich von Braunschweig-Lüneburg (1671–1703), hukkui Tonavaan sotaretkellä ranskalaisia vastaan
Ernst August von Braunschweig-Lüneburg, Yorkin ja Albanyn herttua (1674–1728), Osnabrückin ruhtinaspiispa
Aiheesta muualla

Kuvia tai muita tiedostoja aiheesta Ernst August (Hannoverin vaaliruhtinas) Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Italia  Belgia  Yhdysvallat  Ruotsi  Puola 
Henkilöt:  Deutsche Biographie  DDB 
Muut:  RISM  IdRef
Adam

| Adam |
| --- | --- |
Nimipäivä:   
– suomenkielinen:  –
– ruotsinkielinen:  24. joulukuuta
– ortodoksinen:  –
Muunnelmia:  Aadam, Aatami
Vastineita eri kielissä:  –
Nimen alkuperä:  heprealainen, ihmisolento
Infobox OKNimi-testi OK: 
Adam on yleinen etu- ja sukunimi, joka juontaa juurensa Aadamiin, Raamatun mukaan ensimmäiseen Jumalan luomaan ihmiseen. Adam-nimillä ja lyhenteillä tunnetaan myös lukuisia muita asioita. Suomessa nimi on käytössä myös muunnelmana Aatami.
Suomessa nimi Adam on Digi- ja väestötietoviraston tietojen mukaan annettu vuoden 2019 loppuun mennessä 4 546 miehelle ja noin 70 naiselle. Muodossa Aadam nimi on annettu noin 240 miehelle ja alle 15 naiselle. Adamin nimipäivä on suomenruotsalaisessa kalenterissa 24. joulukuuta.
Adam etunimenä > Suomalaisia Adam-nimisiä

Adam Fredenstierna (1685–1772), hovioikeudenneuvos, oikeuskansleri ja poliitikko
Adam Halkilahti (1836–1911), maanviljelijä ja valtiopäivämies
Adam Halme (1873–1933), SDP:n kansanedustaja
Adam Honkanen (1835–1913), kansanrunoilija ja ennustaja
Adam Ivendorff (1814–1879), kirkonvartija, suntio ja kiertokoulun opettaja
Adam Krogerus (k. 1918), punakaartilainen
Adam Laakkonen (1883–1926), SDP:n kansanedustaja
Adam Laitinen, ”Aatu Laitinen” (1853–1923), pappi, lestadiolainen saarnaaja ja virsirunoilija
Adam Teodor Langenskiöld (1783–1827), luutnantti ja valtiopäivämies
Aadam Leino (1858–1897), toimittaja ja suomentaja
Adam Malm (1892–1983), painija ja Helsingin punakaartin Jyryn komppanian päällikkö
Adam Marhiev (s. 2003), suomalainen jalkapalloilija
Adam Sasslin (1795–1849), maanviljelijä, suomalaisen kansanopetuksen edistäjä, Jumesniemen kirkko-koulun perustaja
Adam Vidjeskog (s. 1998), jalkapalloilija
Adam Wallius (1832–1909), seppä ja ilmailun pioneeri
Adam Wilke (1798–1847), mesenaatti.
Adam etunimenä > Adam-nimisiä hallitsijoita

Hans Adam I (1657–1712), Liechtensteinin ruhtinas vuosina 1684–1712
Hans Adam II (s. 1945), Liechtensteinin ruhtinas vuodesta 1989
Josef Johann Adam (1690–1732), Liechtensteinin ruhtinas 1721–1732.
Adam sukunimenä

Adolphe Adam (1803–1856), ranskalainen säveltäjä, Louis Adamin poika
Albrecht Adam (1786–1862), saksalainen taidemaalari
Charlie Adam (s. 1985), skotlantilainen jalkapalloilija
François-Nestor Adam (1903–1990), sveitsiläinen katolinen piispa
Gabi Adam, oik. Gabi Berktold (s. 1963), saksalainen nuortenkirjailija
Gene Adam, yhdysvaltalainen metallimusiikin laulaja
Juliette Adam (1836–1936), ranskalainen kirjailija
Karl Adam (1876–1966), saksalainen teologi
Ken Adam (1921–2016), brittiläinen elokuvalavastaja
Louis Adam (1758–1848), ranskalainen säveltäjä ja pianopedagogi, Adolphe Adamin isä
Luke Adam (s. 1990), kanadalainen jääkiekkoilija
Lucien Adam (1833–1918), ranskalainen tuomari ja kieltentutkija
Marianne Adam (s. 1951), itäsaksalainen kuulantyöntäjä
Marie-Christine Adam (s. 1950), ranskalainen näyttelijä
Martin Ádám (s. 1994), unkarilainen jalkapalloilija
Olivier Adam (s. 1974), ranskalainen kirjailija
Paul Adam (1862–1920), ranskalainen kirjailija
Peter Adam (1929–2019), saksalais-englantilainen dokumenttielokuvaohjaaja ja kirjailija
Robert Adam (1728–1972), skotlantilainen arkkitehti
Samir Adam (s. 1983), mosambikilainen koripalloilija
Theo Adam (1926–2019), saksalainen oopperalaulaja
Wilhelm Adam (1877–1949), saksalainen kenraali
William Adam (1689–1748), skotlantilainen arkkitehti
William Adam (1751–1839) skotlantilainen poliitikko
William Patrick Adam (1823–1881), englantilainen poliitikko.
Adam nimimerkkinä

Onkel Adam, oik. Karl Anton Wetterbergh (1804–1889), ruotsalainen kirjailija ja lääkäri
Kuvitteellisia Adam-nimisiä

Aadam, Adam, Aatami, Raamatun mukaan ensimmäinen luotu ihminen
Adam Carrington, hahmo televisiosarjassa Dynastia
Musta Adam, superroisto, DC-sarjakuvahahmo.
Adam Park, televisiosarjassa Power Rangers
Adam Strange, supersankari DC Comicsin sarjakuvissa
Adam Warlock, Marvel-sarjakuvahahmo.
Muita merkityksiä

Adam, kaupunki ja wilayat (aluehallinnon 2. tason yksikkö) Omanin Al-Dakhiliyyan kuvernoraatissa
Adam & the Ants, englantilainen punk-yhtye
Adam Air, indonesialainen lentoyhtiö
Opel Adam, henkilöautomalli
Adam A500, yhdysvaltalainen matkustajalentokone
Adam-tyyli, skotlantilainen arkkitehtuurin ja sisustussuunnittelun tyylisuunta, Robert Adamin mukaan
Coleco ADAM, 1980-luvun tietokonemerkki.
Marie-Antoine Carême

| Marie-Antoine Carême |
| --- | --- |

Henkilötiedot
Syntynyt: 8. kesäkuuta 1784 Pariisi
Kuollut: 12. tammikuuta 1833
Ammatti:  keittiömestari ja keittokirjailija
Marie Antoine (Antonin) Carême ([maʁi ɑ̃twan kaʁɛm]; 8. kesäkuuta 1784 Pariisi – 12. tammikuuta 1833 Pariisi) oli ranskalainen keittiömestari ja keittokirjailija. Hänet tunnetaan "kokkien kuninkaana ja kuninkaiden kokkina" oli nimellä haute cuisine tunnetun kuninkaallisten ja Pariisin äkkirikkaiden suosiman vaikean keittotaidon varhainen harjoittaja ja edustaja. Carêmeta pidetään usein ensimmäisenä kansainvälistä mainetta saaneena julkkiskokkina ja hänen vaikutuksensa ranskalaiseen keittiöön oli suuri.
Elämäkerta

Marie Antoine Carême syntyi keskiluokkaiseen perheeseen Pariisissa. Suurelle yleisölle hän tuli tunnetuksi vuonna 1815 julkaistun kirjansa Le Pâtissier royal parisien myötä. Teos oli vasta kolmas kokonaan ranskalaisiin leivonnaisiin erikoistunut teos, sitä olivat edeltäneet Pâtissier françois (1653) ja La Pâtisserie de santé (1790). Carêmen kirjassa esiteltiin kuitenkin sen edeltäjiä enemmän ruokalajeja. Se oli myös ensimmäinen ranskalainen keittokirja, jossa käytettiin laajasti kuvitusta aiheena olleista ruokalajeista. Kirjassaan Carême painotti myös ruuan esillepanon tärkeyttä ja kritisoi edeltäjiään "ruokavuorien" tarjoilusta.
Carêmen toinen merkittävä teos L’art de la cuisine française au XIXe siècle julkaistiin vuonna 1847. Kirjassa hän keskittyi jälleen näyttävään esillepanoon. Tätä tärkeämpi aihe oli kuitenkin ranskalaisessa ruuassa käytettyjen kastikkeiden uusiminen. Kastikkeet olivat usein vetisiä, mutta Carême esitteli niin sanotut samettiset kastikkeet, joista tulisi sittemmin kiinteä osa ranskalaista keittiötä. Uudistusmielisyydestään huolimatta hän kannatti perinteistä ruuan tarjoilutapaa service à la française, jossa kaikki aterian ruokalajit tuotiin yhtä aikaa pöytään eri lautasilla. tämän vastakohta oli service à la russe, jossa ruokalajit tuotiin yksitellen pöytään kun muita pidettiin lämpiminä keittiössä. Carême piti ranskalaista tyyliä "elegantimpana ja ylellisempänä", joskin epäkäytännöllisempänä.
Carêmen vaikutus ranskalaisessa keittiössä oli voimakas etenkin vuoteen 1903 saakka, jolloin Auguste Escoffier haastoi hänen ajatuksiaan teoksellaan Guide Culinaire.
Académie culinaire de Francen mitali, jossa on kuvattuna Marie-Antoine Carême.
Netta

| Netta |
| --- | --- |
Nimipäivä:   
– suomenkielinen:  21. tammikuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  Agnes tai Anetta
Infobox OKNimi-testi OK: 
Netta on Anetta-nimestä johdettu naisen etunimi. Nettaa käytetään myös Agnesin lempinimenä. Netan nimipäivä on ollut suomalaisessa kalenterissa Aunen nimipäivänä, 21. tammikuuta vuodesta 2005.
Vuoden 2019 loppuun mennessä nimi Netta on annettu Suomessa noin 2610 henkilölle.
Tunnettuja Nettoja

Netta Barzilai (s. 1993), israelilainen laulaja, vuoden 2018 euroviisuedustaja
Netta Hanhimäki (s. 2003), suomalainen jalkapalloilija
Netta Hirvenkivi (s. 1997), suomalainen näyttelijä
Netta Iivari (s. 1973), suomalainen professori
Netta Koso (s. 1991), suomalainen jalkapalloilija
Netta Laaksonen (s. 2001), suomalainen lentopalloilija
Netta Laasio (s. 1996), suomalainen jalkapalloilija
Netta Laurenne, ent. Dahlberg (s. 1980), suomalainen laulaja, lauluntekijä ja näyttelijä
Netta Malinen (s. 1992), suomalainen ratameloja
Netta Muskett, Anne Hill (1888–1963), brittiläinen kirjailija
Netta Rummukainen (s. 1996), suomalainen pesäpalloilija
Netta Skog (s. 1990), suomalainen harmonikansoittaja
Netta Tiitinen (s. 1980), suomalainen taidemaalari ja tilataiteilija
Netta Walldén (s. 1973), suomalainen kirjailija ja opettaja.
Pommac

Pommacia.
Pommac on alkuperältään ruotsalainen hiilihapotettu virvoitusjuoma, joka on tehty omenoista ja rypäleistä. Juoman valmistamiseen käytettävä tiiviste on kypsytetty tammitynnyrissä vähintään kolme kuukautta. Sen resepti on salainen, mutta sen sanotaan sisältävän 25 eri hedelmälajia.
Pommacin nimi tulee sanasta Pommery, joka viittaa samppanjaan, ja sanasta Cognac, joka viittaa tammitynnyrikypsennykseen. Pommac onkin suosittu juhlissa, missä se toimii samppanjan ja kuohuviinin alkoholittomana korvikkeena.
Historia

Pommacin historia alkoi vuodesta 1919, jolloin aiemmin epäonnistunut liikemies Anders Lindahl Hudiksvallin pikkukaupungista muutti Tukholmaan, perusti virvoitusjuomatehtaan ja alkoi tehdä Pommacia. Juoma oli suunniteltu varakkaille ihmisille alkoholittomaksi viinin korvikkeeksi. Se oli tälläisena yleisesti suosittu kieltolain aikaan.  Vuonna 2004 Pommacin valmistus aiottiin lopettaa Ruotsissa, mutta suuren protestin takia pullottaja Carlsberg päätti jatkaa sitä.
Suomessa Pommac on vanhin edelleen valmistettava virvoitusjuoma. Hartwall on toiminut Pommacin pullottajana vuodesta 1950 lähtien. Vuoden 2001 lopulla yhtiö osti Pommac-tavaramerkin oikeudet Suomessa.
Vuonna 2002 Suomessa tuli alkuperäisen Pommacin rinnalle juomasta light-versio.
Pommacista julkaistiin keväänä 2014 uusi maku, Pommac Rosé, joka maistuu herukalta ja karpalolta. Lisäksi mukana on ripaus samppanja-aromia.
Aiheesta muualla

Kuvia tai muita tiedostoja aiheesta Pommac Wikimedia Commonsissa
Beau Biden

| Beau Biden |
| --- | --- |
 Biden vuonna 2013.
Delawaren oikeusministeri
 3. tammikuuta 2007 – 6. tammikuuta 2015  
Edeltäjä:  Carl Danberg
Seuraaja:  Matthew Denn
Henkilötiedot
Syntynyt: 3. helmikuuta 1969 Wilmington, Delaware, Yhdysvallat
Kuollut: 30. toukokuuta 2015 (46 vuotta) Bethesda, Maryland, Yhdysvallat
Puoliso:  Hallie Olivere
Tiedot
Puolue:  demokraatit
Koulutus:  Juris Doctor
Tutkinnot:  Pennsylvanian yliopisto Syracusen yliopisto
Aiheesta muualla
www.beaubiden.com
Joseph Robinette ”Beau” Biden III (3. helmikuuta 1969 Wilmington, Delaware – 30. toukokuuta 2015 Bethesda, Maryland) oli yhdysvaltalainen poliitikko ja juristi. Hän oli Yhdysvaltain 46. presidentti Joe Bidenin vanhin lapsi. Biden toimi Delawaren osavaltion oikeusministerinä vuodesta 2007 vuoteen 2015.
Varhainen elämä ja koulutus

Biden syntyi Wilmingtonissa Delawaressa vuonna 1969. Kun Biden oli kolmevuotias, hän luokkaantui vakavasti auto-onnettomuudessa, jossa hänen äitinsä ja pikkusisarensa menehtyivät.
Biden valmistui Pennsylvanian yliopistosta vuonna 1991 Bachelor of Arts -tutkinolla historiasta. Vuonna 1994 hän valmistui isänsä tavoin Syracusen yliopistosta Juris Doctor -tutkinnolla.